કૉન્ટૂરિંગ અને હાઇલાઇટિંગ એકસાથે જ થાય છે. હાઇલાઇટિંગ કર્યા વગર કૉન્ટૂરિંગ અધૂરું છે. ચેરાગ બંબોટ કહે છે, ‘કૉન્ટૂરિંગ સાથે હાઇલાઇટિંગ પણ બહુ અગત્યનું છે. હાઇલાઇટ કર્યા વગર કૉન્ટૂરિંગ કંઈ કામનું નથી. ફેસનો જે ભાગ લાઇટમાં પહેલાં હાઇલાઇટ થાય એ જગ્યાએ હાઇલાઇટિંગ કરવામાં આવે છે. હાઇલાઇટિંગ નૉર્મલી ટી-ઝોન અને સી-ઝોનમાં કરવામાં આવે છે. ટી-ઝોનમાં કપાળ, નાક, હોઠનો ભાગ અને ચીક્સ આવે છે અને સી-ઝોનમાં આઇબ્રો જ્યાં પૂરી થાય છે ત્યાંથી લઈને ગાલ સુધીનો ભાગ આવે છે. જો તમે માત્ર કૉન્ટૂરિંગ કરશો તો તમારો ફેસ ડાર્ક લાગશે એટલે કૉન્ટૂરિંગ અને હાઇલાઇટિંગ સાથે કરવું. હાઇલાઇટિંગ કૉન્ટૂરિંગ પછી જ કરવામાં આવે છે.’